Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 3 Pv 210/12/6606	Lučenec, 17.6.2013
EEČ : 2-47-96-2013

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Lučenec
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 3.5.2012, spisová značka 3 Pv 210/12/6606, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Od presne nezistenej doby do dňa 12.9.2011 prechovával a pestoval XXXXX v rodinnom dome nachádzajúcom sa na Ul. XXXXX v črepníku červenohnedej farby rastlinu rodu konope o výške cca 60 cm s hmotnosťou po vysušení 5,37 g, z toho hmotnosť materiálu upotrebiteľného obvyklým spôsobom je 1,17 g s priemernou koncentráciou 1,7 % hmotnostných účinnej látky tetrahydrokanabinolu (THC), čo predstavuje hmotnosť 20 mg  tetrahydrokanabinolu (THC) a toto množstvo zodpovedá dvom obvykle jednorazovým dávkam drogy, pričom rastliny rodu Cannabis (konope) sú uvedené v I. skupine omamných látok a látka tetrahydrokanabinol (THC) je uvedená v I. skupine psychotropných látok v zozname omamných a psychotropných látok uvedených v zák. č. 139/1998 Z. z. o omamných látkach, psychotropných látkach a prípravkoch.

Uznesením prokurátora Okresnej prokuratúry XXXXX zo dňa 3.5.2012, spisová značka 3 Pv 210/12/6606, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry XXXXX sp. zn. 3 Pv 210/12 zo dňa 3.5.2012, ktoré nadobudlo právoplatnosť dňa 22.5.2012 bolo trestné stíhanie proti XXXXX pre prečin nedovolenej výroby omamných a psychotropných látok,  jedov alebo prekurzorov, ich držanie a obchodovanie s nimi podľa § 171 ods. 1 Tr. zákona podmienečne zastavené v zmysle § 216 ods. 1 Tr. poriadku. Súčasne, v zmysle § 216 ods. 2 Tr. poriadku, bola obvinenému určená skúšobná doba v trvaní 12 mesiacov. Táto uplynula dňa 22.5.2013.

	Po uplynutí skúšobnej doby som vo veci vykonal šetrenie ohľadom osoby XXXXX, pričom som zistil, že obvinený počas skúšobnej doby nespáchal žiadny trestný čin. V priebehu skúšobnej doby dňa 24.3.2013 sa síce dopustil jedného priestupku v súvislosti s chovom zvierat, avšak tento nie je takej povahy, že by bránil osvedčeniu sa obvineného. Možno teda konštatovať, že viedol riadny život. 

	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, prokurátor rozhodne, že sa obvinený osvedčil. 

Podľa § 217 ods. 4 Tr. poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9  ods. 1 písm. e) Tr. poriadku.

	Vzhľadom na vyššie uvedené skutočnosti som dospel k záveru, že obvinený XXXXX spĺňa podmienky vyššie citovaného ustanovenia § 217 ods. 1 Tr. poriadku, a preto bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Trizna
prokurátor